เรื่องร้องเรียน (กีดขวาง,จราจร,ถนน) วันที่ 2022-06-21 00:18:05 — แขวงคลองถนน เขตสายไหม กรุงเทพมหานคร
1 
เรื่อง ประสบปัญหาเรื้อรังในการถูกรถผู้อื่นจอดขีดขวางเส้นทางเข้าออกบ้านตนเอง
	ณ พื้นที่ถนนสายเทพรักษ์ เขตสายไหม บริเวณระหว่างซอยเทพรักษ์ 31 กับ 33 จะมีพื้นที่ถนนแบบปากทางเปิดไว้เพื่อสำหรับให้รถในหมู่บ้านสวนทองวิลล่าเดิม สามารถขับเข้า-ออกเพื่อนำรถยนต์มาจอดบริเวณพื้นที่หน้าบ้านตนเองได้ ซึ่งตลอดระยะเวลาหลายปีที่ผ่านมา ข้าพเจ้าและครอบครัวประสบเหตุการณ์เดือดร้อนอันเป็นปัญหาเรื้อรังในการถูกรถของผู้อื่นจอดขีดขวางเส้นทางเข้าออกบ้านตนเองแทบจะทุกวัน ทำให้บางครั้งไม่สามารถนำรถเข้า-ออกบ้านได้ ต้องขับวนอีกหลายครั้ง เพราะรถติดเป็นทางยาวหากจอดรอจนเจอเจ้าของรถ ทุกวันต้องตระเวรเดินตามหาเจ้าของรถที่มักง่ายมาจอดปิดทางไว้ และเหตุการณ์ล่าสุดที่รับไม่ได้อย่างร้ายแรงคือ คุณแม่ของดิฉันซึ่งมีอายุมาก ขาไม่แข็งแรง เกือบสะดุดล้มด้วยความรีบร้อนให้การเดินตามหาเจ้าของรถจนทำโทรศัพท์มือถือหล่นและได้รับความเสียหาย และกว่าจะหาตัวเจ้าของรถที่จอดกีดขวางปากทางเข้าออกเจอในแต่ละวัน คือความเดือดร้อนที่ใครหลายคนอาจไม่เข้าใจค่ะ 
จึงอยากขอความอนุเคราะห์จากทุกหน่วยงานที่เกี่ยวข้องได้โปรดช่วยกรุณาแก้ไขปัญหา อาทิ ทำการขีดเส้นแสดงสัญญาณจราจรว่าอย่าจอดปิดทาง หรือกีดขวางทางเข้าบ้านคนอื่น หรืออะไรก็ตามที่เป็นการช่วยเหลือชาวบ้านอย่างพวกเราด้วยจะเป็นพระคุณ